
Tüzelőanyag váltás hatása háztartásokban
Hazánkban az utóbbi két évtizedben elsősorban az infrastruktúra fejlesztés hatására a földgáz felhasználás jelentősen megnőtt az előző évtizedekhez képest, amit nagyobbrészt importból fedezhető. Ennek következtében ki vagyunk szolgáltatva az exportőröknek és a tranzit országoknak. Az ellátás biztonságát olyan esetek, mint az orosz-ukrán gázvita veszélyezteti. A piaci hatások miatt a földgáz lakossági ára folyamatosan nőt egészen 2013 januárjáig.
A folyamatos gázáremelkedés sok háztartás fizetőképességét meghaladta, ami miatt alternatív tüzelőanyagokra történő átállás mellett döntöttek. A lakosság elsősorban a szilárd tüzelőanyagokat részesíti előnyben, mint például a szén, tűzifa illetve ezekből készült tömörítvények. Ez több problémát is felvet, hiszen a már meglévő földgáztüzelésű kazánok helyett a szilárd tüzelőanyagok eltüzelésére alkalmas kazánt kell beszerezni. Ez az eset, ha elég korszerű berendezés kerül beüzemelésre kevesebb gonddal jár. azonban, ha a még „földgáz” előtti időből megtartott tüzelőberendezést állítják ismét üzembe, az biztosan nem felel meg a mai környezetvédelmi és energetikai elvárásoknak. De az emberek többsége nem rendelkezik kellő hozzáértéssel, ezért ezeknél a beruházásoknál inkább csak a tüzelőanyag ára alapján hozza meg döntéseit.
A dolgozatomban rávilágítok a földgáz kereslet csökkenésére illetve ennek okaira. Majd számba veszem a lehetőségeket, hogy milyen alternatív megoldások kínálkoznak a lakosság számára a tüzelőanyag és tüzelőberendezés cseréje esetén. Vizsgálom a háztartásokban a tüzelőanyag váltás hatását. Általam mért tüzelőanyagok tüzeléstechnikai paramétereivel számítom a különböző tüzelőanyagok éves költségeit és összehasonlítom a földgáz tüzelés költségeivel. A tüzelőanyag csere miatt bekövetkező tüzelőberendezés csere gazdasági és műszaki hatását elemzem illetve a különböző tüzelőanyag illetve a különböző tüzelőberendezések költségeinek figyelembevételével vizsgálom az egyes beruházások megtérülési idejét. A gazdasági és műszaki hatásain túlmenően ezeknek a beruházásoknak vannak környezeti hatása is. Dolgozatomban a tüzelőanyagok elemi összetételéből kiindulva végzek számításokat a levegőbe került szennyezések mértékéről.



